Държавен вестник, бр. 96, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  96
и тестове. Получените резултати могат да се 
използват при образуването на състезателния 
бал в годината на кандидатстване. Графикът 
на предварителните конкурсни изпити и 
тестове, редът и условията за провеждането 
им се обявяват в интернет страницата на 
съответното висше военно училище.
Чл. 26. (1) На кандидатите, лауреати на 
национални и международни олимпиади по 
предмет, който съответства на предмета на 
писмения конкурсен изпит, и завършили 
средно образование в годината на провеж-
дане на олимпиадата, се признава оценка 
„отличен 6,00“. 
(2) За оценка от положен писмен конкурсен 
изпит се признава оценката:
1. от държавен зрелостен изпит по съот-
ветния предмет;
2. от конкурсен изпит в акредитирани 
граждански висши училища, положен в 
годината на кандидатстване; удостовере-
нието за получената оценка се представя 
от кандидат-курсанта във висшето военно 
училище в периода от деня на започване на 
конкурсните изпити до деня преди обявяване 
на класирането.
(3) Кандидати, на които са признати оценки 
по реда на ал. 1 и 2, както и явилите се на 
предварителни изпити и тестове по чл. 25, 
ал. 9 се явяват на останалите конкурсни 
изпити и участват в класирането по реда 
на чл. 35. 
(4) На кандидатите се признава най-висо-
ката оценка от положен изпит във висшето 
военно училище, държавен зрелостен изпит, 
изпит в акредитирано гражданско висше 
училище или от предварителен конкурсен 
изпит (тест).
Чл. 27. Писмените работи на кандидатите 
и протоколите от изпитите и тестовете се 
съхраняват запечатани във висшето военно 
училище не по-малко от една година след 
провеждането на конкурсните изпити. 
Раздел IV
Медицинско освидетелстване на годността и 
психологична оценка (годност) на кандида-
тите за обучение във висше военно училище 
Чл. 28. (1) На всички кандидати се извърш-
ва медицинско освидетелстване на годността и 
психологична оценка (психологична годност) 
за обучение във висше военно училище по 
график, утвърден от началниците на висше-
то военно училище и Военномедицинската 
академия (ВМА). 
(2) Ежегодно до 15 май началникът на 
ВМА със своя заповед създава организация за 
медицинското освидетелстване на годността 
на кандидатите, като назначава:
1. комисия за медицинско освидетел-
стване на кандидатите за обучение в НВУ 
„Васил Левски“, формирана от специалисти 
от ВМА – София;
2. комисия за медицинско освидетелстване 
на кандидатите за обучение във ВВМУ „Ни-
кола Й. Вапцаров“, формирана от специали-
сти от Многопрофилна болница за активно 
лечение към ВМА – Варна;
3. комисия за медицинско освидетелстване 
и за определяне на психологичната оценка 
(годност) на кандидатите за специализации 
„Летец-пилот“, „Щурман – ръководство на 
въздушното движение“ и „Разузнаване“ – във 
ВМА – София, формирана от специалисти 
от Научно-приложния център по военноме-
дицинска експертиза, авиационна и морска 
медицина, съгласно Наредба № Н-2 от 2011 г. 
за военномедицинска експертиза на годността 
за военна служба в мирно време (ДВ, бр. 24 
и 25 от 2011 г.).
(3) Пред медицинските комисии по ал. 2 
кандидатите представят лична амбулаторна 
карта (военнослужещите – здравна книжка) 
за здравословно състояние с отразена актуал-
на етапна епикриза от личния лекар и копие 
от удостоверението от областния Център 
за психично здраве, писмо-направление от 
началника на съответното военно окръжие 
и лична карта.
(4) Ежегодно до 15 май началниците на 
висши военни училища със свои заповеди 
назначават комисии за психологична оцен-
ка на кандидатите за обучение и определят 
реда за нейното провеждане в съответствие 
с разпоредбите на Наредба № Н-12 от 2011 г. 
за психологичното осигуряване на военно-
служещите от Министерството на отбраната, 
Българската армия и структурите на пряко 
подчинение на министъра на отбраната (ДВ, 
бр. 44 от 2011 г.).
(5) В комисията, назначена със заповедта 
на началника на НВУ „Васил Левски“, по 
ал. 4 се включват психолози и технически 
сътрудници от университета и определените 
със заповед на началника на ВМА – София, 
представители на Центъра по психично здраве 
и превенция.
(6) В комисията, назначена със заповедта 
на началника на ВВМУ „Никола Й. Вапцаров“,  
по ал. 4 се включват специалисти по психо-
логично осигуряване от училището, Щаба на 
Военноморските сили, Военноморските бази, 
Многопрофилна болница за активно лечение 
към ВМА – Варна, както и технически съ-
трудници от ВВМУ „Никола Й. Вапцаров“.
(7) В комисията, назначена със заповед на 
началника на ВМА, за определяне на психо-
логичната оценка (годност) на кандидатите 
за специализации „Летец-пилот“, „Щур-
ман – ръководство на въздушното движение“ 
и „Разузнаване“ се включват специалисти 
от Научно-приложния център по военноме-
дицинска експертиза, авиационна и морска 
медицина.